A Lármás család

***A Lármás család*** (eredeti cím: *The Loud House*) 2016-ban indult amerikai televíziós 2D-s számítógépes animációs vígjátéksorozat, amelyet Chris Savino készített a Nickelodeon számára. A tévéfilmsorozat a Nickelodeon Animation Studio gyártásában készült, a Viacom Media Networks forgalmazásában jelent meg. Az animációs játékfilmsorozat premierje Amerikában 2016. május 2-án a Nickelodeonon, Magyarországon 2016. augusztus 29-én szintén a Nickelodeon-on volt. A sorozatot az RTL Klub is műsorára tűzte 2017. szeptember 2-án a *Kölyökklub* című műsorblokkban, a 2. évadot 2021. január 2-án mutatta be a csatorna. 2017-ben kirúgták az alkotót, Chris Savinót, mert kiderült, hogy fenyegette, és szexuális jeleket küldött női kollégái felé. A sorozatot Michael Rubiner vette át. Hazánkban jelenleg a Nickelodeon és a NickToons sugározza a sorozatot. A sorozat néhány részét szexuális tartalmak miatt megszüntették Amerikában.

Készült egy spin-off sorozat is, A Casagrande család címen, amelyben Ronnie Anne, és családja (a Santiago és a Casagrande család) kerül főszerepbe. A Casagrande család a Lármás családhoz hasonlóan egy nagycsalád, viszont ott kevesebb a gyermekszereplő. A családi házban nagyszülők és ''keresztszülők" együtt élnek. A sorozat 2019-ben indult, viszont **2022. február 17-én** megerősítették, hogy a 3.évad után elkaszálták. A csatornák közül a Nickelodeon és a Nicktoons is vetíti.

**2022. március 24-én** megerősítették, hogy berendelésre került a 7. évad (amit Luna szinkronhangja, Nika Futterman erősített meg március 5-én). Illetve az élőszereplős film után, egy 10 részes élőszereplős sorozat is készül,  amelybe a filmbeli szinészek is visszatértek a Lenit, Lynnt, Lilyt és Ritát alakító szinészek kivételével. **2022. szeptember 4-én** megerősítették a sorozat címét "The Really Loud House" néven, és **2022. november 3-án** bemutatásra került.

## Ismertető

A sorozat egy 11 éves fiúról, Lármás Lincolnról szól, aki megpróbálja túlélni, hogy ő az egyetlen fiú gyerek a családban. A Lármás család rajta kívül még 10 lánytestvérből és a szülőkből áll. Lincoln az életkora alapján a középső, 5 idősebb és 5 fiatalabb lánytestvére van. A sorozat epizódjaiban általában a Lármás családból egy vagy két szereplő kerül főszerepbe, aki(k) egy problémába ütköznek, a cselekmény kibontakozása után a probléma legtöbbször megoldódik. Ha nem oldódik meg a probléma, akkor a rész végén csattanós lezárás van. Barátaival (Clyde, Ronnie Anne, Rusty, Liam, Zach, Stella stb.) szeret sok időt tölteni.

Az 5.évadban, a korábbi évadokkal ellentétben sok dolog megváltozik: A Lármás testvérek (és a többi mellékszereplő is) 1 évvel idősebbek lettek, Lincoln és barátai kijárták az általános iskolát és a középsuliba kerültek, Lori készen áll elhagyni otthonát, hogy bekerüljön a Fairway egyetemre, és Lily pedig az óvodába fog járni.

A sorozatból sok életbeli dolgot lehet tanulni. (pl.: segítőkészség, kedvesség, szeretet...).
A sorozat 6 és 12 év közöttieknek ajánlott.

## Szereplők

*Bővebben: A Lármás család szereplőinek listája*

## Epizódok

*Bővebben: A Lármás család epizódjainak listája*

## Egyéb médiumok

### Videójátékok

1. Nickelodeon Kart Racers 2: Grand Prix
2. Nickelodeon All-Star Brawl
3. Nickelodeon Kart Racers 3: Slime Speedway

### Filmek

#### Játékfilm

*Bővebben: A Lármás család: A film*
2017. március 28-án bejelentették hogy a Paramount Pictures forgalmazásában készül egy mozifilm, ami 2020. február 7-én jelent volna meg, de 2019 januárban a tervet eltörölték. Viszont 2019. február 5-én a Netflix együttműködésével újra el kezdték fejleszteni. 2021. január 12-én a Netflix Twitter oldalára kitett egy sztorit, amiből kiderült hogy a Lármás család Skóciába fog menni vakációra és közben megtudják hogy a skótok leszármazottai, és megkapják a nekik örökölt kastélyt. 2021 májusában megjelent a film első előzetese. A film premierje 2021. augusztus 20-án volt a Netflixen. Magyar szinkronnal szintén azon a napon mutatták be a Netflixen.

#### Televiziós film

*Bővebben: Karácsony a Lármás házban*
2020. február 19-én a Nickelodeon megerősítette hogy a Lármás család kap egy élőszereplős karácsonyi különkiadást *(munka néven: The Loud House: A Very Loud Christmas!)* és a cselekmény szerint Lincoln a legjobb karácsonyra készül, míg ki nem derül, hogy a testvérei nem is lesznek otthon, mert mindenkinek más terve van. Lincoln és Clyde küldetése, hogy szabotálják a testvérek terveit, így megtartva a Lármás család karácsonyi hagyományait. A film eredetileg 2020 telén került volna adásba. 2021. március 18-án megerősítették hogy Wolfgang Schaeffer és Jahzir Bruno fogják alakítani Lincoln-t és Clyde-ot, a forgatás áprilisban kezdődik. A premier novemberben lesz esedékes. Augusztus 21-kén kijött az első előzetes, és a film hivatalos címe "A Loud House Christmas". Augusztus 23-dikán megerösítették hogy ki lesznek a többi Lármás család tagjai, a szinészek a következők: Lexi Janicek (Lisa), Ella Allan (Lola), Mia Allan (Lana), Aubin Bradley (Lucy), Morgan McGill (Lynn), Catherine Ashmore Bradley (Luan), Sophia Woodward (Luna), Dora Dolphin (Leni), Lexi DiBenedetto (Lori), Charlotte Ann Tucker (Lily), Brian Stepanek (aki a sorozatba ő szinkronizálta Idősebb Lynn-t) és Muretta Moss (Rita). A film november 26-kán vált elérhetővé a Paramount+-on, de a Nickelodeon-on is bemutatták.

## Érdekességek

* A sorozat eredetileg egy nyúl családról szólt volna, de végül le cserélték emberekre. Később a "White Hare" (Mi a menő?) címü részbe felhasználták ezt az ötletet.

## Jegyzetek

1. ↑ A Nickelodeon augusztusi premierjei. *Mentrum*. Retrieved on augusztus 27, 2021.
2. ↑ Kirúgták A Lármás család alkotóját. Mentrum (2017-10-22).
3. ↑ Season 7?. Twitter (2022-03-05).
4. ↑ Season 7 and Live-action series. Deadline (2022-03-24).
5. ↑ Jolie Jenkins, Eva Carlton & Annaka Fourneret. Deadline (2022-05-26).
6. ↑ This Loud House ia getting REALLY LOUD. Twitter (2022-09-07).
7. ↑ Exclusive‘The Really Loud House’ Is Coming! Nickelodeon’s Live-Action Series Trailer, Premiere Date, More. J-14 (2022-10-05).
8. ↑ Netflix Snags Sony’s ‘Vivo’, Previews Summer Animation Slate. Mercedes Milligan (2021-04-27).
9. ↑ The Loud House Twitter. twitter (2021-01-12).
10. ↑ August 20. twitter (2021-06-10).
11. ↑ Szinkronos előzeteseket kapott A Lármás család: A film. *Mentrum*. Retrieved on augusztus 31, 2021.
12. ↑ Nickelodeon to Begin Production on The Loud House: A Very Loud Christmas! in April. businesswire (2021-03-18).
13. ↑ Nickelodeon (August 21, 2021). The Loud House Live-action film. *YouTube*.
14. ↑ A Loud House Christmas’: Nickelodeon Sets Cast For Live-Action Movie. deadline (2021-08-23).
15. ↑ The Loud House Goes Live-Action in New Christmas Special. cbr (2021-10-16).

## További információk

Sablon:Filmlinkek

* Sablon:Tv.com show

* *A Lármás család* a FilmKatalogus.hu-n (magyarul)

Sablon:A Lármás család